25ê nîsane de çarçeweya cipersayîşê Serdozgerîya Komare ya Dîyarbekirî de 216 kesê ke derheqê înan de qerarê destbendkerdişî est o, înan ra 128 kesî ameyî destbendkerdene.
Rojnamegerê ke ameyî destbendkerdene badê îfadeyê dozgerîye bi waştişê tepiştişî sewqê Dadgerîya Ceza Sulhî bîyî. Rojnamegerî Bêrîtane Canozer, Abdurrahman  Gok, Mehmet Şah Oruç û Remzî Akkaya mehkeme de  ameyî tepiştene.
Abdurrahmanî Gokî vera qerarê tepiştişî hêrsê xo ard ziwan û vat: "Faşîzîm do bin bikewo. No sîstemo faşîst do şiro. Wa biciwîyo çapemenîya azade. "
